**Registreer vir BTW**

**Wanneer om te registreer.**

**Verpligte registrasie**

Dit is verpligtend vir 'n onderneming om vir BTW te registreer indien die totale waarde van belasbare leweransies gemaak in enige aaneenlopende tydperk van 12 maande, oorskry of waarskynlik R1 miljoen sal oorskry. Die onderneming op eFiling vir BTW registreer of 'n VAT101 - *Application for Registration*-vorm voltooi en by 'n SARS-tak indien binne 21 dae vanaf die datum wat R1 miljoen oorskry is.

Nie-inwonende verskaffers van bepaalde elektroniese dienste is ook aanspreeklik vir verpligte BTW-registrasie aan die einde van die maand waarin die totale waarde van belasbare leweransies R1 miljoen oorskry. Vir meer inligting, verwys na die *VAT-Reg-02-G02 Guide on Foreign Suppliers of Electronic Services* en die *VAT Frequently Asked Questions for the Supplies of Electronic Services.*

Die Wet op BTW stel 'n tussenganger in staat om te registreer en rekening te hou van BTW namens leweransies deur die nie-inwonende verskaffer van elektroniese dienste.

**Vrywillige registrasie**

'n Onderneming kan ook kies om vrywillig te registreer vir BTW indien die waarde van belasbare leweransies minder is of minder sal wees as R1 miljoen, maar R50 000 oorskry het gedurende die afgelope tydperk va 12 maande.

Daar is vyf kategorieë van vrywillige registrasies wat op bepaalde soorte persone van toepassing is:

1. Daar is geen vrywillige drumpel vir die waarde van belasbare leweransies deur die persoon nie. Hierdie kategorie sluit byvoorbeeld in die bedrywighede van 'n munisipaliteit of 'n welvaartsorganisasie soos omskryf deur die Wet op BTW.
2. Die waarde van belasbare leweransies deur die persoon oorskry die vrywillige drumpel van R50 000 gedurende die afgelope tydperk van 12 maande.
3. Die waarde van belasbare leweransies deur die persoon het nie die vrywillige drumpel van R50 000 oorskry nie. Die vereistes en voorwaardes om onder hierdie kategorie te registreer, is gelys in algemene kennisgewing R.447 soos gepubliseer in staatskoerant nr. 38836, gedateer 29 Mei 2015 (die regulasie).

Van die vereistes gelys in die regulasie sluit in:

* + In die geval van 'n persoon wat belasbare leweransies vir slegs een maand na die datum van aansoek vir registrasie gelewer het, moet bewys dat die waarde van die belasbare leweransies vir daardie maand R4 200 oorskry;
	+ Waar die persoon geen belasbare leweransies gelewer het nie, moet 'n geskrewe kontrak he ingevolge waarvan die persoon vereis is om belasbare leweransies te lewer wat R50 000 oorskry in die 12 maande wat volg op die datum van registrasie;
1. Die persoon het die onderneming bekom as 'n lopende saak.
2. Die bepaalde aard van die person se bedryf, is gelys in algemene kennisgewing R.447 soos gepubliseer in staatskoerant nr. 38836, gedateer 29 Mei 2015 (die regulasie). Gelysde bedrywighede in die aard van bedrywighede regulasie, sluit in:
	* Landbou, boerdery, bosbou en vissery
	* Mynbou
	* Bou van skepe en vliegtuie
	* Vervaardiging of samestelling van aanlegte, masjinerie, motorvoertuie of lokomotiewe
	* Eiendomsontwikkeling
	* Infrastruktuur ontwikkeling
	* Veredeling

Daarby is daar ander algemene vereistes waaraan ook voldoen moet word vir vrywilliglike registrasie vir BTW.

**Hoe werk die BTW-aanspreeklikheidsdatum?**

* Ingevolge vrywillige BTW-registrasies, neem asseblief kennis dat die BTW-aanspreeklikheidsdatum bepaal sal word volgens jou datum van aansoek, omdat die terugdatering van 'n vrywillige registrasie nie toegelaat word nie. Indien jy jou vrywillige registrasieaansoek wil terugdateer, moet jy die nodige stawende dokumente aan SARS verskaf om die terugdatering te staaf.
* Vir verpligte BTW-registrasies, laat die SARS eFilingstelsel (RAV01) slegs terugdatering van tot en met ses maande toe, vanaf die datum wat die verpligte registrasiedrumple van R1 miljoen oorskry is. Indien die terugdatering meer as ses maande is vanaf die datum wat die verpligte registrasiedrumpel oorskry is, maak asseblief 'n afspraak om 'n SARS-tak te besoek met die nodige stawende dokumente soos finansiële state, getekende kontrakte of fakture uitgereik.

**Hoe om te registreer**

Daar is twee opsies om vir BTW te registreer:

* Volg die maklike stappe om vir BTW op eFiling te registreer.
* Maak 'n virtuele afspraak deur die eBooking-stelsel. Volg hierdie skakels: *Appointment channel: Telephonic engagement or Video>Reason category: Other>Reason appointment: VAT registration.*

Dit is belangrik dat jy die korrekte dokumente indien met jou BTW-registrasieaansoek. Versuim om die dokumente in te dien sal lei tot vertraging in die prosessering van die aansoek. Vir meer inligting, verwys na die *VAT-Reg-02-G01- Guide for Completion of the VAT Application*.